Kasar Sin ta fara binciken da ya shafi cikin ruwa zagaye na farko - china radio international
Kasar Sin ta fara binciken da ya shafi cikin ruwa zagaye na farko
2017-08-29 09:48:17 cri
Jirgin ruwan mai binciken kimiyya mallakar kasar Sin wato Xiangyanghong 01, ya fara zagaye duniya a ranar Litinin, a wani binciken da zai yi a karon farko, wanda ya kunshi na tekuna da yankunan dake iyaka da duniya
Babban jami'in bincike na hukumar lura da tekuna ta kasar Sin (SOA) Li Tiegang, ya ce binciken wanda zai mai da hankali kan albarkatu da muhalli da kuma yanayi a matakai 6, zai gudana ne a rabin ban kasa ta yanki kudu.
A mataki na 4, jirgin zai hadu da jirgin Xuelong na kasar Sin mai shiga cikin kankara dan samar da hanya ga sauran jiragen ruwa, a aiki karo na 34 da yake yi a Antarctika.
Mataimakin darakta a hukumar SOA Lin Shanqing, ya ce tafiyar na da muhimmanci ga kasar Sin wajen gano hanyoyin ci gaba ta fuskar kimiyya tare da kara tasirin da kasar ke da shi a bangaren binciken teku.
Jirgin Xiangyanghong 01 da ya tashi daga Qingdao na gabashin Sin, zai shafe mil 35,000 cikin teku a aikin da zai yi na kwanaki 260, inda aka shirya dawowarsa Qindao a ranar 15 ga watan Mayun 2018. (Fa'iza Mustapha)
v Wani tauraron dan Adam na kasar Sin ya aiko da sako irinsa na farko zuwa doron duniya 2017-08-10 13:35:19
v Jirgin ruwan binciken kimiyya na Sin ya kammala binciken sinadarin sulphide a tekun India 2017-07-10 10:25:27
v Unicom da Huawei sun kulla jarjejeniyar gina wayoyin sadarwa a karkashin kudancin tekun Atlantic 2017-07-04 12:05:00
v An gamu da wata 'yar matsala a lokacin harba rokar Long March-5 Y2 2017-07-03 13:23:30
v Ana dura makamashi ga wata sabuwar roka kirar kasar Sin 2017-07-02 12:59:38